**pasăre de dor – măiastră mie**

*Mariana Fulger*

\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_

măiastră tu, zbor împletit cu etern

sângele acesta din lumină vine

olarul a vrut ieri să ştie

dacă-mi las sufletul modelat în lut

râzând, mi-ai luat-o înainte

acum te ţin în pumn şi-ţi şoptesc – zboară

aşteaptă suratele în câmp

pasăre de viu, margine de vis

dacă te găseam mai demult

unde să te găsesc?…

cântă – de ce te-ai oprit?

pasăre zori infinit

cântecul tău de foc schimbă

cerurile din mine în poeme

nimic din ce am avut

n-a fost de fapt al meu

nici bucuria – nici durerea – doar zborul fără trup

şi tu – pasăre de dor – măiastră mie

\_

Copyright Mariana Fulger